cyanic-selkie/wikianc huggingface dataset:
சூலு தீவுக்கூட்டம்
வரலாறு
1521-இல் பெர்டினென்ட் மகலன் (Ferdinand Magellan) என்பவர், கிழக்கு பிலிப்பீன்சு பகுதியில் இருந்த சமர் (Samar) எனும் இடத்திற்கு வருகை தந்தார். அதுவே எசுப்பானியக் காலனி ஆதிக்கத்தின் ஆரம்பமாக அமைந்தது. 1543-இல், எசுப்பானிய நாடுகாண் பயணியான ருய் லோபேஸ் டி வில்லாபோஸ் (Ruy López de Villalobos) என்பவர் எசுப்பானியாவின் இரண்டாம் பிலிப்பு (Philip II of Spain) அரசருக்குக் கௌரவமளிக்கும் பொருட்டு இந்தத் தீவுக் கூட்டத்திற்கு லாஸ் ஐலாஸ் பிலிப்பினாஸ் (Las Islas Filipinas) எனப் பெயரிட்டார்.
மயாபாகித்து பேரரசு
சுலு தீவுக்கூட்டம் ஒரு காலத்தில் மயாபாகித்து பேரரசின் (Majapahit Empire) ஒரு பகுதியாக இருந்தது. 1365-இல் எழுதப்பட்ட "நகரகிரேதாகமம்" (Nagarakretagama) எனும் சாவக நூலின் படி, "சோலோட்" (Solot) என்ற பெயரில் சுலு தீவுக்கூட்டம் குறிப்பிடப்பட்டுள்ளது.
எசுப்பானிய இராணுவ ஆக்கிரமிப்பு
சுலு தீவுக்கூட்டத்தின் மீது எசுப்பானியக் கிழக்கிந்தியா (Spanish East Indies) ஆட்சியை, எசுப்பானியர்கள் திணிக்கத் தொடங்கியபோது, பல்வேறான மோதல்கள் ஏற்பட்டன. தவிர காலனித்துவ பிலிப்பீன்சு காலத்தின் (1565 - 1946) போது, சூலு சுல்தானகத்திற்கு எதிரான எசுப்பானிய இராணுவ ஆக்கிரமிப்புகள் தொடங்கப்பட்டன.
1899 - 1913-ஆம் ஆண்டுகளில் அமெரிக்காவின் ஆக்கிரமிப்புக்கு எதிராக, தென்மேற்கு பிலிப்பீன்சில் உள்ள மோரோ மக்களின் பகுதிகளில் சுதந்திர இயக்கம் (Moro Independence Movement) உருவானது. அதனைத் தொடர்ந்து பற்பல மோரோ கிளர்ச்சிகளும் (Moro Rebellion) தோன்றின. இன்றும் தொடர்கின்றன.
வெளி இணைப்புகள்
பகுப்பு:பிலிப்பீன்சின் புவியியல்
யமதொங்கா
யமதொங்கா 2007ல் வெளிந்த தெலுங்கு திரைப்படமாகும். இத்திரைப்படத்தினை இராஜமௌலி இயக்கியிருந்தார். இத்திரைப்படத்தில் மோகன் பாபு, ஜூனியர் என்டிஆர், பிரியாமணி ஆகியோர் நடித்திருந்தனர்
வெளி இணைப்புகள்
பகுப்பு:இராஜமௌலி இயக்கிய திரைப்படங்கள் பகுப்பு:2007 தெலுங்குத் திரைப்படங்கள்
கப்பிட்டல் கோபுரம், சிங்கப்பூர்
கப்பிட்டல் கோபுரம், சிங்கப்பூர் நகரத்தில் உள்ள நான்காவது உயரமான வானளாவி ஆகும். இது 254 மீட்டர் உயரமானது. தொடக்கத்தில், பி.ஓ.எஸ் வங்கியின் தலைமையகமாக வடிவமைக்கப்பட்ட இக்கட்டிடம் பின்னர் "கப்பிட்டல்லாண்ட்" நிறுவனத்தின் பெயருக்கு மாற்றப்பட்டது. இது அந் நிறுவனத்தின் முக்கியமான கட்டிடமாக மாறியதுடன் அந் நிறுவனத்தின் பெயரே கட்டிடத்துக்கும் இடப்பட்டது. 2000 ஆவது ஆண்டில் கட்டி முடிக்கப்பட்ட இக் கட்டிடம் இது அமைந்துள்ள சென்ட்டன் வே-தஞ்சோங் பாகர் பகுதியில் மிக உயர்ர்ந்த கட்டிடமாகவும் விளங்குகிறது.
52 மாடிகளைக் கொண்ட இக் கட்டிடத்தில் இரட்டைத் தளங்கள் கொண்ட ஐந்து உயர்த்திகள் பொருத்தப்பட்டுள்ளன. இவ்வுயர்த்திகள் ஒவ்வொன்றும் 3,540 கிகி எடையுடன், 10மீ/செக் வேகத்தில் செல்லவல்லது.
சிங்கப்பூர் அரசின் முதலீட்டுநிறுவனமும் இந்தக் கட்டிடத்திலேயே உள்ளது. கட்டிடத்தின் கடைசித் தளத்தை "சைனா கிளப்" என்னும் ஒரு கழகத்தினர் பயன்படுத்தி வருகின்றனர். இங்கே ஒரு மதுச்சாலை, உணவகம், கூட்ட மண்டபங்கள் என்பன அமைக்கப்பட்டுள்ளன.
மின்னணு மற்றும் தகவல் தொழில்நுட்ப அமைச்சகம்
மின்னணு மற்றும் தகவல் தொழில்நுட்ப அமைச்சகம் (Ministry of Electronics and Information Technology (MeitY)) என்பது இந்திய மத்திய அரசின் நிர்வாக நிறுவனம் ஆகும். இது தகவல் தொடர்பு மற்றும் தகவல் தொழில்நுட்ப அமைச்சகத்திலிருந்து 19 ஜூலை, 2016 அன்று தகவல் தொழில்நுட்பக் கொள்கை, உத்தி மற்றும் மின்னணுத் துறையின் வளர்ச்சிக்கு பொறுப்பான ஒரு முழுமையான அமைச்சக நிறுவனமாக உருவாக்கப்பட்டது.
வரலாறு
முன்னதாக "தகவல் தொழில்நுட்பத் துறை" என்று அழைக்கப்பட்ட இது 2012 இல் மின்னணு மற்றும் தகவல் தொழில்நுட்பத் துறை என மறுபெயரிடப்பட்டது. தகவல் தொழில்நுட்பத் துறை 2016, ஜூலை 19 அன்று, முழு அளவிலான அமைச்சகமாக மாற்றப்பட்டது. அன்று முதல் இது மின்னணு மற்றும் தொழில்நுட்ப அமைச்சகம் என்று அழைக்கப்படுகிறது, இது தகவல் தொடர்பு மற்றும் தகவல் தொழில்நுட்ப அமைச்சகத்திலிருந்து பிரிக்கப்பட்டதாகும்.
திட்டங்கள்
மின்னணு மற்றும் தகவல் தொழில்நுட்ப அமைச்சகம், மின்னணு இந்தியா பயிற்சித் திட்டம் 2019, என்.ஐ.சி (2019 தொகுதி) க்கான மின்னணு இந்தியா(டிஜிட்டல் இந்தியா)வேலை வாய்ப்பு அல்லது பயிற்சித் திட்டம் (வெளி இணைப்பு), வணிக செயல்முறை புற ஒப்படைப்பு உயர்வு திட்டங்கள், மின்னணு வன்பொருள் திட்டங்கள், முனைவர் பட்டத் திட்டங்கள் ஆகியவை இந்த அமைச்சகத்தின் திட்டங்கள் ஆகும்.
பணிகள்
குடிமக்கள் மேம்பாட்டிற்கான மின்-ஆளுமையை ஊக்குவித்தல், மின்னணுத்துறையில் உள்ளடக்கிய மற்றும் நிலையான வளர்ச்சியை ஊக்குவித்தல்,தகவல் தொழில்நுட்பம் இயக்கச் சேவைகள் வழங்குதல், தகவல் தொழில்நுட்ப மற்றும் தகவல் தொழில்நுட்பச் சேவைத் தொழில்கள், இணைய நிர்வாகத்தில் இந்தியாவின் பங்கை மேம்படுத்துதல், மனித வளங்களின் வளர்ச்சியை உள்ளடக்கிய பன்முகப்படுத்தப்பட்ட அணுகுமுறையை பின்பற்றுதல், ஆய்வு மற்றும் வளர்ச்சியில் புதுமைகளை ஊக்குவித்தல், மின்னணுச் சேவைகள் மூலம் செயல்திறனை மேம்படுத்துதல் மற்றும் பாதுகாப்பான இணைய இடத்தை உறுதி செய்தல் ஆகியன இந்த அமைச்சகத்தின் பணிகள் ஆகும்.
சேவைகள்
இந்தியா முழுவதிலும் செயல்படுத்தப்படும் அரசின் நலத்திட்டங்கள்,மின்னணுச் சேவைகள், தகவல் தொழில்நுட்ப இயக்கச் சேவைகள் யாவும் மின்னணுவாக்கம் செய்யப்பட்டு இத்துறையின் உதவியோடு செயல்படுத்தப்படுகின்றன.
முகவாண்மை அமைப்புகள்
பின்வருவது "மின்னணு மற்றும் தகவல் தொழில்நுட்ப அமைச்சகம், இந்திய குடியரசின் மத்திய அரசு" என்பவற்றில் உள்ள அமைப்புகளின் பட்டியல்.
தேசிய தகவல் மையம் (என்ஐசி) தரப்படுத்தல் சோதனை மற்றும் தரச் சான்றிதழ் இயக்குநரகம் (STQC) சான்றளிக்கும் அதிகாரிகளின் கட்டுப்பாட்டாளர் (சி.சி.ஏ) சைபர் மேல்முறையீட்டு தீர்ப்பாயம் (கேட்) குறைகடத்தி ஒருங்கிணைந்த சுற்றுகள் தளவமைப்பு-வடிவமைப்புப் பதிவு இந்திய கணினி அவசரநிலை பொறுப்புக் குழு (ICERT) IN பதிவேடு
மின்னணு மற்றும் தகவல் தொழில்நுட்ப அமைச்சகத்தின் கீழுள்ள நிறுவனங்கள்
மீடியா லேப் ஆசியா (எம்.எல்.ஏசியா) தேசிய தகவல் மையச் சேவைகள் (NICSI) - தேசிய தகவல் மையத்தின் கட்டுப்பாட்டில் உள்ள பொதுத்துறை நிறுவனம். இந்தியாவின் தேசிய இணையப் பரிமாற்றம் (NIXI) இணையப் பெட்டகம் இந்திய தனித்துவ அடையாள ஆணையம் (UIDAI) சி.எஸ்.சி இ-கவர்னன்ஸ் சர்வீசஸ் இந்தியா லிமிடெட் இந்தியாவின் மென்பொருள் தொழில்நுட்ப பூங்காக்கள்
மின்னணு மற்றும் தகவல் தொழில்நுட்ப அமைச்சகத்தின் தன்னாட்சி சங்கங்கள்
கணினி வலையமைப்புக் கல்வி மற்றும் ஆராய்ச்சி (ERNET) மேம்பட்ட கணினி மேம்பாட்டு மையம் (சி-டிஏசி) மின்னணுவியல் தொழில்நுட்பத்திற்கான பொருட்களுக்கான மையம் (சி-மெட்) தேசிய மின்னணு மற்றும் தகவல் தொழில்நுட்ப மையம் (NIELIT) - முன்பு DOEACC சொசைட்டி பயன்பாட்டு மைக்ரோவேவ் மின்னணுப் பொறியியல் மற்றும் ஆராய்ச்சி சங்கம் (SAMEER) இந்தியாவின் மென்பொருள் தொழில்நுட்ப பூங்காக்கள் (எஸ்.டி.பி.ஐ) மின்னணுவியல் மற்றும் கணினி மென்பொருள் ஏற்றுமதி மேம்பாட்டு மன்றம் (ESC)
அமைச்சர்கள்
அமைச்சர்களின் பட்டியலுக்கு, தகவல் தொடர்பு மற்றும் தகவல் தொழில்நுட்ப அமைச்சகம் (இந்தியா)பார்க்கவும்.
குறிப்புகள்
பகுப்பு:மின்னணுவியல் பகுப்பு:இந்திய அமைச்சகம் பகுப்பு:தகவல் தொழில்நுட்பம்
செயிண்ட்-பார்த்தலெமி
செயிண்ட் பார்த்தலெமி  (Saint-Barthélemy), அலுவல்முறையாக செயிண்ட் பார்த்தலெமி ஆட்புலத் தொகுப்பு (Collectivité territoriale de Saint-Barthélemy), பிரான்சின் கடல்கடந்த தொகுப்புகளில் ஒன்றாகும். பெரும்பாலும் செயிண்ட்-பார்த் எனச் சுருக்கப்படும் இத்தீவானது உள்ளூர் மக்களால் ஊனலோ என்றழைக்கப்பெறுகின்றது. செயிண்ட். மார்ட்டினிலிருந்து தென்கிழக்கே 35 km தொலைவிலும் செயிண்ட். கிட்சிற்கு வடக்கிலும் உள்ளது. இத்தீவிற்கு மேற்கே  240 km தொலைவில்  புவேர்ட்டோ ரிக்கோ அமைந்துள்ளது.
செயிண்ட் பார்த்தலெமி பல்லாண்டுகளாக குவாதலூப்பேயின் அங்கமாக இருந்து வந்தது. 2003இல் குவாதலூப்பேயிலிருந்து பிரிந்து தனிநாடாக விடுதலை பெற வாக்களித்தது. தற்போது பிரான்சின் கடல் கடந்த தொகுப்பாக விளங்குகின்றது. வளிமறைவுத் தீவுகளில் உள்ள பிரான்சின் நான்கு கடல்கடந்த தொகுப்புகளில் ஒன்றாக உள்ளது; மற்றவை  செயிண்ட் மார்ட்டின், குவாதலூப்பே (200 km தென்கிழக்கில்), மற்றும்  மர்தினிக்கு.
எரிமலைகளாலான தீவைச் சுற்றிலும் ஆழமில்லாத பவழப்பாறைகள் உள்ளன. செயிண்ட் பார்த்தலெமியின் நிலப்பரப்பு 25 km2 ஆகவும் மக்கள்தொகை 9,035 (சன. 2011 மதிப்பீடு) ஆகவும் உள்ளது. இதன் தலைநகரம் குஸ்தாவியாவில் தீவின் முதன்மை துறைமுகமும் உள்ளது. கரிபியக் கடல் தீவுகளிலேயே இது மட்டுமே சில காலம் சுவீடனின் குடியேற்றமாக நீண்டநாள் இருந்துள்ளது. நெப்போலியப் போர்களின் முடிவில் குவாதலூப்பே சுவீடிய ஆட்சியின் கீழ் குறைந்த காலம் இருந்துள்ளது. இத்தீவின் அரச சின்னத்தில் சுவீடனின் தேசியச் சின்னத்திலுள்ள மூன்று மகுடங்கள் இன்றும் உள்ளன. ஆனால் மொழி, உணவு, பண்பாட்டில், பிரான்சின் தாக்கம் மிகுந்துள்ளது.
இத்தீவு குளிர்காலத்தில் கூடுதல் சுற்றுலாப் பயணிகளை கவரும் இடமாக விளங்குகின்றது; குறிப்பாக பெருந்தனக்காரர்களும் புகழ்பெற்றவர்களும் கிறித்துமசு மற்றும் புத்தாண்டு காலங்களில் மனமகிழ்விற்காக இங்கு வருவது வழக்கமாகி வருகின்றது.
வெளி இணைப்புகள்
பகுப்பு:கரிபியன் தீவுகள்
வம்புச்சண்ட
வம்புச்சண்டை (Vambu Sandai) என்பது 2008 ஆண்டு வெளியான இந்திய தமிழ் திரைப்படமாகும். இப்படத்தில் உதய் கிரண், சத்யராஜ், தியா ஆகியோர் நடித்துள்ளனர். இந்தப் படம் தெலுங்கில் லட்சுமி புத்ருடு (மொழிபெயர்ப்பு: லட்சுமியின் மகன் ) என்ற பெயரில் சிலபகுதிகள் மீண்டும் படமாக்கபட்டு வெளியிடப்பட்டது.
தயாரிப்பு
2007 சூலையில் படப்பிடிப்பு தொடங்கியது. படத்தின் காட்சிகள் பிரகதி உல்லாச விடுதி, இராமோஜி திரைப்பட நகர், நெக்லஸ் சாலை, மலேசியா நகரியம், கோல்கொண்டா கோட்டை, ஆகியவற்றில் காட்சிகள் படமாக்கப்பட்டன. 2007 ஆகத்து வரை ஐதராபாத் மற்றும் கேரளத்தைச் சுற்றியுள்ள பிற பகுதிகளில் படமாக்கப்பட்டது. படமானது 2007 செப்டம்பரில் வெளியாகும் என கூறப்பட்டது. இருப்பினும், செப்டம்பர் இறுதிவரை, படம் தயாரிப்புக்குப் பிந்தைய பணிகளில் இருந்தது.
இசை வெளியீடு
இந்த படம் 2008 பெப்ரவரி 29 வரை வெளியிடப்படவில்லை என்றாலும், திரைப்படத்தின் பாடல் குறுவட்டு 2007 செப்டம்பர் 2இல் வெளியிடப்பட்டது. இது படம் வெளியாவதற்கு ஐந்து மாதங்களுக்கு முன்னதாகவே ஆகும். ஐதராபாத்தில் உள்ள ரவி நாராயண ரெட்டி கல்யாணமண்டபத்தில் (ரவி நாராயண ரெட்டி நினைவு அரங்க வளாகம்) நடைபெற்ற நிகழ்ச்சியில், ஆந்திர மாநில தகவல் தொழில்நுட்பத்துறை அமைச்சர் தாமோதர் ரெட்டி, தம்மரெட்டி பரத்வாஜாவிற்கு இசைப் பேழையின் ஒரு படியை வழங்கி அதிகாரப்பூர்வமாக இசையை வெளியிட்டார். பின்னர் பரத்வாஜா அதிகாரப்பூர்வமாக இசை வட்டுக்களை வெளியிட்டார். ஆபரேஷன் துரியோதனாவின் தயாரிப்பாளர் ஏ. மல்லிகார்ஜுன ராவுக்கு வழங்கினார் முதல் வட்டை வழங்கினார். இசை வட்டுக்கான விநியோக உரிமைகளை மாநில வர்த்தகக் கழகத் தலைவரும் முன்னாள் சட்டமன்ற உறுப்பினருமான சீனிவாஸ் வாங்கினார்.
இசை
இப்படத்திற்கான இசையை டி. இமான் அமைத்தார். 2007 ஆகத்து 23 அன்று நடத்த இசை வெளியீட்டு விழாவில் சிலம்பரசன் முக்கிய விருந்தினராக கலந்து கொண்டார்.
வெளி இணைப்புகள்
பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:டி. இமான் இசையமைத்த தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:லிவிங்ஸ்டன் நடித்த திரைப்படங்கள்
நாலூர் நாகமல்லீஸ்வரர் கோயில்
நாலூர் நாகமல்லீஸ்வரர் கோயில் தமிழ்நாட்டில் திருவள்ளூர் மாவட்டம், நாலூர் என்னும் ஊரில் அமைந்துள்ள சிவன் கோயிலாகும்.
லூயி மரிய லெவே
thumb|[[சருகணி திருச்சபையின் அருட்தந்தை உலூயி மரிய இலெவே]]
நாலூர் நாகமல்லீஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
லூயி மரிய லெவே
அருட்தந்தை உலூயி மரிய இலெவே என்பவர் 6 ஏப்ரல் 1884 அன்று பிரான்ஸ் நாட்டிலுள்ள ரென் மறைமாவட்டத்தில் உள்ள இலாலி என்ற ஊரில் பிறந்தவர். தந்தையின் பெயர் ஜோசப் இலெவே. தாயின் பெயர் ஜுலியானா இலெபினே. இவர் இயேசு சபை குருவானவர். 13.1.1920 இல் குருவாக அருட்பொழிவு பெற்றார்.
நாலூர் நாகமல்லீஸ்வரர் கோயில்
கோயில் அமைப்பு
இக்கோயிலில் நாகமல்லீஸ்வரர், சொர்னாம்பிகை சன்னதிகளும், விநாயகர், சுப்பிரமண்யர், பைரவர், நவகிரகம் உபசன்னதிகளும் உள்ளன. இக்கோயில் தொகுப்பு திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
லூயி மரிய லெவே
1921 முதல் 1943 வரை ஆண்டாவூரணியில் பங்குபணியாளராகவும், 1943 முதல் 1956 வரை இராமநாதபுரத்தில் பங்குபணியாளராகவும், 1956 முதல் 1973ல் இறக்கும் வரை சருகணியில் ஆன்மீகக் குருவாகவும் பணியாற்றினார்.
நாலூர் நாகமல்லீஸ்வரர் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லூயி மரிய லெவே
மேற்கோள்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:கிறித்தவ போதகர்கள் பகுப்பு:இயேசு சபையினர் பகுப்பு:1884 பிறப்புகள் பகுப்பு:1973 இறப்புகள்
அ. சிதம்பரம்
'''அ. சிதம்பரம்''' (பிறப்பு ஏப்ரல் 14 1934) மலேசியா எழுத்தாளர்களுள் ஒருவராவார். இவர் பத்திரிகையாளராகப் பணியாற்றியுள்ளார். எழுத்துறையில் 'தில்லை' எனும் புனைப் பெயரால் அறிமுகமாகியுள்ளார்.
எழுத்துத் துறை ஈடுபாடு
இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கவிதைகள், வானொலி நாடகங்கள், கட்டுரைகளை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.
பத்திரிகையாளராக
1945 முதல் மலேசியத் தமிழ்ப் பத்திரிகைத் துறையில் பணியாற்றி வருகின்றார். "தமிழ் நேசன்" நாளிதழிலும், "மலைமகள்" திங்களிதழிலும் துணையாசிரியராக பணியாற்றியுள்ளார்.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1934 பிறப்புகள்
சிவராமபேட்டை முப்புடாதியம்மன் கோயில்
சிவராமபேட்டை முப்புடாதியம்மன் கோயில் தமிழ்நாட்டில் தென்காசி மாவட்டம், சிவராமபேட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முப்புடாதியம்மன் சன்னதியும், பேச்சி, பிரம்மராக்கு, கருப்பசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தென்காசி மாவட்டத்திலுள்ள அம்மன் கோயில்கள்
சென்னீர்குப்பம் கைலாசநாதர் கோயில்
சென்னீர்குப்பம் கைலாசநாதர் கோயில் தமிழ்நாட்டில் திருவள்ளூர் மாவட்டம், சென்னீர்குப்பம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், மரகதாம்பிகை சன்னதிகளும், விநாயகர், முருகன், கஜலட்சுமி உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மா. சித்திவினாயகம்
'''மா. சித்திவினாயகம்''' தமிழ் எழுத்தாளர், கவிஞர் மற்றும் கலை, இலக்கியக் கட்டுரையாளர் என்ற பல பரிமாணங்களையுடையவர். சித்திவினாயகம், ஈழம்ராஜி, தமிழ்ச்சித்தன், சி.வி.பிள்ளை, சித்தி மற்றும் ரமோனா என்ற பெயர்களில் எழுதிக் கொண்டிருக்கும் இவரின் இயற்பெயர் மா.சித்திவினாயகம்பிள்ளை என்பதாகும்.
வாழ்க்கைக் குறிப்பு
இலங்கையின் வட மாகாணத்தில் நெடுந்தீவைப் பிறப்பிடமாகக் கொண்டவர். கிளிநொச்சி மாவட்டத்திலேயே இவர் ஆரம்ப மற்றும் உயர்கல்வியைக் கற்றுக்கொண்டவர். கூட்டுறவுக் கல்லூரியின் கற்கை நெறியில் தேர்ந்து இவர் கணக்கியற் பதிவாளரானார். பின் கொழும்பில் கணக்கியற் பட்டப்படிப்பைத் தொடர்ந்தார். கணக்கியற் பட்டப்படிப்பைத் தொடர முடியாமல் நாட்டுப்பிரச்சனை இவரை வெளிநாட்டிற்கு விரட்டியடித்தபோது ஜேர்மனியில் தஞ்சம் புகுந்தார்.
எழுத்துத்துறையில்
ஆரம்பகாலக் கவிஞர்களில் ஒருவராகக் கணிப்பிடப்படும் இவரின் கவிதைகள் "மரணத்துள் வாழ்வோம்" கவிதைத்தொகுதியில் இடம் பெற்றுள்ளது.
பின் இவர் புலம் பெயர் நாடுகளில் பல புனை பெயர்களில் எழுதினார். ஜேர்மனியில் இளம் அருவி சஞ்சிகையின் ஆசிரியராக இருந்து 1984ல் அதனை வெளியீடு செய்தவர். அங்கிருந்த காலத்தில் "தீ" என்னும் கவிதைதொகுப்பு இவரால் வெளிக்கொணரப்பட்டது. இவரின் சில கவிதைகள் மாற்று மொழியில் மொழியாக்கம் செய்யப்பட்டுள்ளன. பிறகு இவர் கனடாவிற்குப் இடம்பெயர்ந்து வாழ்ந்தார். அங்கு தமிழ் எழுத்தாளர் இணையத்தால் வெளியீடு செய்யப்பட்ட "அரும்பு" சிறுகதைத் தொகுதியில் இவரின் "குறி" சிறுகதை பலராலும் விமர்சிக்கப்பட்டது. கவியரங்குகளின் தலைமைக் கவியாகி கவிதையரங்குகளை நடத்தினார். இணையங்கள், பத்திரிகைகள், வானொலிகள், தொலைகாட்சிகள், சஞ்சிகைகள் எனப் பலவற்றில் கவிதைகள் எழுதினார்.”ஒரு அகதியின் நாட்குறிப்பு” இலக்கிய இணையம் உட்பட “தமிழர்பார்வை” (Tamilsreview) இணையச்செய்திவலையை பல வருடங்களாக நடாத்தி வருபவர். அண்ணாமலைப் பல்கலைக்கழகத்தின் இதழியல் பட்டம் பெற்ற இவர் சுதந்திர ஊடகவியலாளர் ஆவார்.
பத்திரிகையில், தமது பதினெட்டாவது வயதில் எழுதத் தொடங்கிய சித்தி அவர்கள், நவீன தமிழ்க் கவிதையுலகில் தனி அடையாளம் கொண்டவர். “அஞ்சுவது அஞ்சாமை பேதமை” என்னும் இவரின் கவிதைதொகுப்பு 2009 ல் சென்னையிலும்,பின்னர் கனடாவிலும் வெளியீடு செய்யப்பட்டது.விரிந்த தளங்களில் எல்லோருடனும் இணக்கப்பாட்டோடு இருக்க முயற்சித்தலே வாழ்வு என்கின்ற அற்புதமான இக்கவிஞர் இலக்கியம், சமூகம் குறித்த கூர்மையான,நேர்மையான விமர்சனமும் அவதானிப்பும் கொண்டவர்.
பகுப்பு:ஈழத்துக் கவிஞர்கள் பகுப்பு:கனேடியத் தமிழ் எழுத்தாளர்கள் பகுப்பு:நெடுந்தீவு நபர்கள்
விமலா ராமன்
விமலா ராமன் தமிழ்த் திரைப்பட நடிகை ஆவார். கே. பாலச்சந்தர் இயக்கிய பொய் (2007) திரைப்படத்தில் கதாநாயகியாக அறிமுகமானார். இவர் அனைத்து தென்னிந்திய மொழித் திரைப்படங்களிலும், இந்தித் திரைப்படங்களிலும் நடித்து வருகிறார்.
வாழ்க்கைக் குறிப்பு
ஆஸ்திரேலியாவின் சிட்னி நகரில் தமிழ்க் குடும்பத்தில் பிறந்து வளர்ந்த விமலா, ஜெயலட்சுமி கந்தையாவிடம் முறைப்படி பரத நாட்டியம் பயின்று 2000வது ஆண்டில் அரங்கேறினார். கணினித்துறையில் பல்கலைக்கழகப் பட்டம் பெற்ற விமலா தரவுத்தள ஆய்வாளராகத் தொழிலாற்றுகிறார். 2006 ஆண்டில் இவர் ஆஸ்திரேலிய இந்திய அழகியாகத் தேர்ந்தெடுக்கப்பட்டார்
திரையுலகில்
2004 ஆம் ஆண்டில் இயக்குநர் கே. பாலச்சந்தரின் பொய் தமிழ்ப் படத்தின் மூலம் திரையுலகில் அறிமுகமான விமலா ராமன் 2007 ஆம் ஆண்டில் டைம் என்ற மலையாளப் படத்தில் சுரேஷ் கோபியுடன் நடித்து மலையாளத் திரைக்கு அறிமுகமானார். நஸ்ரானி என்ற மலையாளப் படத்தில் மம்மூட்டியுடனும், மோகன்லாலுடன் காலேஜ் குமரன் படத்திலும் நடித்தார். பொய் படத்திற்குப் பின்னர் ராமன் தேடிய சீதை என்ற தமிழ்த் திரைப்படத்தில் சேரனுடன் இணைந்து நடித்தார். டேம் 999 என்ற பன்னாட்டு ஆங்கிலத் திரைப்படத்தில் சோகன் ராய் இயக்கத்தில் நடித்தார்.
வெளி இணைப்புக்கள்
பகுப்பு:1984 பிறப்புகள் பகுப்பு:ஆஸ்திரேலியத் தமிழர் பகுப்பு:தமிழ்த் திரைப்பட நடிகைகள் பகுப்பு:இந்திய ஆஸ்திரேலியர்கள் பகுப்பு:தெலுங்குத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:ஆங்கிலத் திரைப்பட நடிகைகள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள்
கோவா சட்டமன்றத் தேர்தல், 2017
கோவா சட்டமன்றத் தேர்தல், 2017 கோவா சட்டமன்றத்திற்கான 40 உறுப்பினர்களைத் தேர்ந்தெடுக்க 4 பிப்ரவரி 2017 அன்று நடந்த தேர்தலைக் குறிக்கும். வாக்காளர் சரிபார்க்கும் காகித தணிக்கை சோதனை அனைத்து 40 தொதிகளிலும் பொருத்தப்பட்டது. இந்தியாவில் முழு மாநிலத்திற்கும் வாக்காளர் சரிபார்க்கும் காகித தணிக்கை சோதனை பயன்படுத்தப்படுவது இதுவே முதன் முறையாகும்.
பாசக
37 தொகுதிகளில் போட்டியிட்டது. மீதமுள்ள கிறுத்துவர்கள் பலமாக உள்ள 3 தொகுதிகளில் மற்ற வேட்பாளர்களை ஆதரிக்கும் என்று மாநில பாசக தலைவர் வினய் தெண்டுல்கர் தெரிவித்தார்.
21 தொகுதிகளுக்கு வேட்பாளர்களை பாசக அறிவித்தது. வாசுகோ தொகுதி வேட்பாளர் தேர்வில் அதிருப்தி கொண்டு பாசகவின் தெற்கு கோவா மாவட்ட துணைத் தலைவர் கிருட்டிண சல்கார் கட்சியிலிருந்து விலகினார்.
மகாராட்டிரவாதி கோமந்த கட்சி
2012 தேர்தலுக்கு முன்பிருந்தே தாங்கள் பாசகவுடன் கூட்டணி வைத்திருந்ததாகவும், அது தற்போது முறிந்து விட்டது என்றும் சனவரி 5, 2017 அன்று இக் கட்சியின் தலைவர் கூறினார். 22 தொகுதிகளில் மகோக போட்டியிடும் என்று கூறினார்
ஆம் ஆத்மி கட்சி
ஆம் ஆத்மி முதலமைச்சர் வேட்பாளராக எல்விசு கோம்சை அறிவித்தது.
வாக்குப்பதிவு
83% வாக்குப்பதிவு நடந்தது. தவறான நடத்தை விதிகள் பின்பற்றபட்டதன் காரணமாக மர்மகோவா தொகுதிக்கு மறுதேர்தல் நடத்த பரிந்துரைக்கப்பட்டது.
ஆளுநர் பாசகவை ஆட்சியமைக்க அழைத்து 15 நாட்களுக்குள் நம்பிக்கை வாக்கெடுப்பு நடத்த உத்தரவிட்டார். நம்பிக்கை வாக்கெடுப்பில் மனோகர் பாரிக்கர் தலைமையிலான பாசக அரசு வென்றுள்ளது.
மேற்கோள்கள்
பகுப்பு:கோவா சட்டமன்றத் தேர்தல்கள் பகுப்பு:2017 தேர்தல்கள்
அலெக்சாந்திரியா நூலகம்
அலெக்சாந்திரியா நூலகம் ( Royal Library of Alexandria அல்லது Ancient Library of Alexandria) என்பது பழங்காலத்தில் எகிப்தின், அலெக்சாந்திரியாவில் இருந்த ஒரு நூலகமாகும். இது பழங்காலத்தின் மிகப்பெரிய மற்றும் மிக முக்கியமான நூலகமாக இருந்தது. இது கலைகளின் ஒன்பது தெய்வங்களான, முஸைகளுக்கு அர்ப்பணிக்கப்பட்டது. இது தாலமிக் வம்சத்தின் ஆதரவின் கீழ் செழித்தோங்கியது கி.மு மூன்றாம் நூற்றாண்டில் அமைக்கப்பட்ட இந்த நூலகமானது  கி.மு 30 ஆம் நூற்றாண்டில் எகிப்தை உரோமானியர்கள் கைப்பற்றும் வரை சிறப்பாகச் செயல்பட்டது. இந்த விரிவுரைகள், கூட்டங்கள் ஆகியவற்றுக்கு ஒரு முக்கிய மையமாக இருந்தது. இந்த நூலகமானது அலெக்ஸாண்ட்ரியாவின் மியூசியம் என்றழைக்கப்படும் ஒரு பெரிய ஆராய்ச்சி நிறுவனத்தின் ஒரு பகுதியாக இருந்தது, அங்கு பழங்காலத்தின் மிக பிரபலமான சிந்தனையாளர்கள் பலர் ஆய்வுகள் செய்தனர்.
இந்த நூலகம் மாசிடோனியாவின் தளபதியும் அலெக்சாந்தரின் வாரிசான முதலாம் தாலமி சோத்தர் என்பவரால் உருவாக்கப்பட்டது. பெரும்பாலான புத்தகங்கள் பாபிரஸ் காகித சுருள்களாக வைக்கப்பட்டிருந்தன. இங்கிருந்த நூல்களின் தோராய எண்ணிக்கையானது 40,000 முதல் 400,000 வரை இருந்திருக்கலாம் என்று கருதப்படுகிறது.
இந்த நூலகத்தில் உள்ள நூல்கள் தீக்கிரையாக்கப்பட்டு அழிவுக்கு உள்ளாயின. அதன் அழிவானது கலாச்சார அறிவு இழப்புக்கான ஒரு சின்னமாக மாறியது. அதன் அழிவுக்கு பொறுப்பு யார், அது எப்போது ஏற்பட்டது என்பதற்கான தகவல்கள் வேறுபடுகின்றன; உண்மையில் நூலகம் பல ஆண்டுகளில் பல தீச்சம்பவங்களால் பாதிக்கப்பட்டிருக்கலாம். அலெக்சாந்திரியா நூலகத்தின் பகுதியளவு அல்லது முழுமையான அழிவுக்கான சாத்தியமான சந்தர்ப்பமாக கி.மு. 48 இல் ஜூலியஸ் சீசரின் இராணுவத்தால் மற்றும் கி.பி 270 இல் ஆரேலியனின் தாக்குதல் ஆகியவற்றால் ஏற்பட்டிருக்கலாம்
மேற்கோள்கள்
பகுப்பு:பண்டைய நூலகங்கள் பகுப்பு:எகிப்து நூலகங்கள்
அலைன் ஆசுபெக்ட்
அலைன் ஆசுபெக்ட் (Alain Aspect; பிறப்பு: 15 சூன் 1947 ) பிரான்சிய இயற்பியலறிஞர் ஆவார். இவர் குவாண்டம் பின்னல் தொடர்பான தனது செய்ம்முறைப் பணிகளுக்காகப் பெயர்பெற்றவர். "சிக்கலான போட்டான்கள் பற்றிய சோதனைகள் மூலம், பெல் ஏற்றத்தாழ்வுகளை மீறுதல், குவாண்டம் தகவல் அறிவியலுக்கு ஆற்றிய பங்களிப்பு" ஆகியவற்றுக்காக இவருக்கும் சான் கிளவுசர் அன்டன் சைலிங்கர் ஆகியோருக்கும் 2022 ஆம் ஆண்டுக்கான இயற்பியலுக்கான நோபல் பரிசு பகிர்ந்தளிக்கப்பட்டது.
வாழ்க்கை
ஆசுபெக்ட் கச்சான் ஆசிரியர் பயிற்சிப் பள்ளியில் படித்துப் பட்டம் பெற்றார். இவர் 1969இல் இயற்பியலில் பட்டம் பெற்றார். முதுவர் பட்டத்தை ஓர்சே பல்கலைக்கழகத்தில் பெற்றார். பிறகு இவர் காமரூனில் மூன்றாண்டுகள் தன் தேசியப் பணியாகக் கல்வி கற்பித்தார்.
இவர் 1980களில் முனைவர் பட்ட ஆய்வின் தொடக்கத்திலேயே விரிவுரையாளராகப் பணிபுரிந்தபோது, மிகவும் நழுவுதலான "பெல் சோதனைச் செய்முறைகளைச்" செய்து குவைய இயக்கவியலின்படி தற்போக்கில் நெடுந்தொலைவு பிரிந்த இரு அடிப்படைத் துகள்கள் தம்முள் செயல்படும் என்பதை உண்மையெனக் காட்டினார். ஆல்பர்ட் ஐன்சுட்டீனும், போரிசு பொடோல்சுகியும், நேத்தன் உரோசனும் பிழைபடு கொணர்வு எனக் கூறியதைப் பொய்ப்பித்துக் காட்டினார். சேய்த்துகள்களில் ஒன்றை அளப்பதற்கு முன்பு அவை முன்னிருந்த குலைவுறாத அலைச்சார்பில் உள்ளபோது அவற்றின் அலைச்சார்புகளுக்கிடையில் ஒட்டுறவு நிலவியது.
குவையக் கோட்பாடு சரியென்றால், ஓர் ஒளியன் முனைவுறலின் ஒரச்சை (திசையச்சைத்) தீர்மானிக்க அளக்கும்போது அந்த அச்சில் அலைச்சார்பக் குலையவைப்பதால் அதனுடைய இணையின்அளவீட்டில் இது தாக்கம் அல்லது விளைவைஏஎற்படுத்தும். இது, ஓரிடச் செய்முறையாளர்கள் தம்மோடு இணைந்து செயல்படும் தொலைவில் உள்ளவர் எந்த அச்சை தெரிவு செய்தார் என்று அறியாவிட்டாலும் இரு ஒளியன்களின் தொலைவு விளைவே தர இயலாத தொலைவில் இருந்தாலும் இவ்விளைவு தவிர்க்கவியலாமல் ஒளிவேகத்திலும் கூட ஏற்படும்.
சுடூவார்டு ஃபிரீட்மேனும் ஜான் கிளாசரும் 1972இல் செய்த முன்னோடிச் செய்முறைகளுக்குப் பிறகு ஆசுபெக்ட்டின் செய்முறைகள், நிறுவப்படாத பெல் சமனின்மைகள் ஆய்கோளுக்கு நல்ல மெய்ப்பையும் ஆதரவையும் நல்கின. குறிப்பாக, களக் குறைகளைக் களைந்தது. என்றாலும், இவரது முடிவுகள் முற்றமுடிந்தவை அல்ல. ஏனெனில், களக் குறைகளை விளக்கவல்ல கள நிலவலுடன் பொருந்திய மாற்றுவிளக்கம் ஒன்றும் உருவாகியுள்ளது.
எளிதாக விளக்கவேண்டுமென்றால், இவரது செய்முறை ஓரிடக் குவைய நிகழ்வு ஈரிடங்களுக்கும் இடையில் புறநிலையான தொடர்பு ஏற்படுத்தும் இயங்கமைப்பு ஏதும் இல்லாவிட்டாலும் மற்றோரிடக் குவைய நிகழ்வின்பால் விளைவை ஏற்படுத்தும்என நிறுவியது. இதை அய்ன்சுடைன் தொலைவிட மாயச் செயல்பாடு என்றார். மேலும் அவர் இந்த விளைவின் புற நிலவலையே ஐயப்பட்டார். ஆனாலும் இச்செய்முறையை ஒளியினும் விரைந்த வேகத்தில் ஆற்றமுடியாது. ஏனென்றால், இந்த நிகழ்வுகள் தற்போக்கு நிகழ்தகவில் ஏற்படுவனவாகும்.
பெல் சமனின்மைகளின் ஆய்விற்குப் பிறகு இவர் நொதுமல் அணுக்களின் ஒருங்கொளிக் குளிர்தல் பற்றிய செய்முறைகளில் ஈடுபட்டார். இவை பெரிதும் போசு-அய்ன்சுட்டீன் செறிமம் சார்ந்த செய்முறைகளாகும்.
வெளி இணைப்புகள்
பகுப்பு:1947 பிறப்புகள் பகுப்பு:வாழும் நபர்கள் பகுப்பு:பிரெஞ்சு இயற்பியலாளர்கள் பகுப்பு:நோபல் இயற்பியற் பரிசு பெற்றவர்கள் பகுப்பு:நோபல் பரிசு பெற்ற பிரான்சியர்கள்
சமாரியம்(III) புளோரைடு
சமாரியம்(III) புளோரைடு (Samarium(III) fluoride) என்பது SmF3 என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். திண்மப் பொருளாக காணப்படும் இச்சேர்மம் ஒரு நீருறிஞ்சியாகும். அறை வெப்பநிலையில் – β-YF3 வகை இடக்குழுவும், a = 666,9 பை.மீ, b = 705,9 பை.மீ, c = 440,5 பை.மீ என்ற சட்டக மாறிலி மதிப்புகளும் கொண்ட சமமில்லா முச்செங்குத்து சாய்சதுரப்படிக அமைப்புடன் சமாரியம்(III) புளோரைடு காணப்படுகிறது. 495 பாகை செ வெப்பநிலையில் இதே சமாரியம்(III) புளோரைடு LaF3 அமைப்பு அதாவது – P3cl வகை இடக்குழுவும், a = 707 பை.மீ, c = 724 பை.மீ என்ற சட்டக மாறிலி மதிப்புகளும் கொண்ட சமபக்க முக்கோணச் சாய்வக படிக அமைப்பைக் கொண்டிருக்கிறது.
திறந்த தீச்சுடர், ஈரப்பதம் மற்றும் வலிமையான அமிலங்கள் ஆகியவற்றிடமிருந்து இச்சேர்மம் விலக்கி வைக்கப்படவேண்டும்..
மேற்கோள்கள்
பகுப்பு:புளோரைடுகள் பகுப்பு:சமாரியம் சேர்மங்கள் பகுப்பு:உலோக ஆலைடுகள்
மக்கள் அறிவியல் நிறுவனம்
நிறுவுதல்
"ஏழைகளுக்கு அதிகாரமளித்தல் மற்றும் கிடைக்கக்கூடிய மனித மற்றும் இயற்கை வளங்கள் உற்பத்தி போன்றவற்றை நிலையாகவும் சமமாகவும் பயன்படுத்துவதன் மூலம் வறுமையை ஒழிக்க உதவுவது" என்பது இவ்வமைப்பின் கூறப்பட்ட நோக்கம் ஆகும்.
கங்கை மாசு
கங்கையின் மாசுபாட்டைக் குறைக்க எடுக்கப்பட வேண்டிய நடவடிக்கைகள் குறித்து மக்கள் அறிவியல் நிறுவனம் தொடர்ந்து பேசுகிறது.
நதியில் அணைக்கட்டு
மக்கள் அறிவியல் நிறுவனத் தலைவர் குரு தாசு அகர்வால் கங்கை பாதுகாப்பு தொடர்பாக அரசாங்கம் செயலற்று மௌனமாக இருப்பதை எதிர்த்து உண்ணாவிரதப் போராட்டம் மேற்கொண்டார். குறிப்பாக இவர் உலோகரிநாக் பாலா நீர் மின் திட்டம் மற்றும் பாகீரதி ஆற்றின் குறுக்கே பல மனேரி திட்டம் ஆகிய திட்டங்கள் கட்டுவதை நிறுத்த முயன்றார்.
மற்ற நிறுவன ஊழியர்களும் நீர்ப்பொறியியல் திட்டங்களுக்கு தண்ணீரை பெருமளவில் இடமாற்றம் செய்வது தொடர்பான தலைப்புகளில் இதேபோல் எழுதியுள்ளனர்.
புற இணைப்புகள்
பகுப்பு:நீர் மாசுபாடு பகுப்பு:சுற்றுச்சூழல் பாதுகாப்பு பகுப்பு:சுற்றுச்சூழல் செயற்பாட்டாளர்கள் பகுப்பு:தேராதூன் மாவட்டம்
த லைப் ஆப் எமிலி சோலா (திரைப்படம்)
த லைப் ஒப் எமிலி சோலா (The Life of Emile Zola) 1937 இல் வெளியான அமெரிக்கத் திரைப்படமாகும். ஹென்றி பிலாங்கி ஆல் தயாரிக்கப்பட்டு வில்லியம் டியாட்டரேல் ஆல் இயக்கப்பட்டது. பால் முனி, குலோரியா ஹோல்டன், கேல் சாண்டர்கார்ட், ஜோசப் சில்ட்க்ரவுட் ஆகியோர் நடித்துள்ளனர். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1937 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:அமெரிக்கத் திரைப்படங்கள்
பனம்பூர் கடற்கரை
பனம்பூர் கடற்கரை (Panambur Beach) என்பது இந்திய மாநிலமான கருநாடகாவின் மங்களூர் நகரில் உள்ள ஒரு கடற்கரையாகும்.
இந்த கடற்கரை அரபிக் கடலின் கரையில் உள்ளது. இது இந்தியாவின் பாதுகாப்பான மற்றும் சிறப்பாகப் பராமரிக்கப்படும் கடற்கரைகளில் ஒன்றாகும். இது கருநாடகாவின் மிகவும் பிரபலமான, நன்கு இணைக்கப்பட்ட மற்றும் அதிகம் பார்வையிடப்பட்ட கடற்கரையாகும்.
சிட்டி சென்டருக்கு வடக்கே 10 கி.மீ தூரத்தில் பனம்பூர் என்ற இடத்தில் இந்த கடற்கரை அமைந்துள்ளது. இது மங்களூர் நகராட்சி நிர்வாகத்தின் கீழ் வருகிறது.
தற்போது வரை இந்த கடற்கரையை பனம்பூர் கடற்கரை சுற்றுலா மேம்பாட்டு திட்டத்தின் கீழ் ஒரு தனியார் நிறுவனம் பராமரிக்கிறது. ஜெட் ஸ்கை சவாரிகள், படகுச் சவாரி, டால்பின் பார்வை, உணவுக் கடைகள் ஆகியவை இங்கு இருக்கிறது. மேலும் பார்வையாளர்களின் பாதுகாப்பை உறுதி செய்வதற்காக கடற்கரையில் மிகவும் திறமையான மற்றும் பயிற்சி பெற்ற பாதுகாவலர்களும் இருக்கின்றனர்.
இந்த கடற்கரை அதன் சூரியன் மறைவு, துறைமுக பகுதி போன்றவை சுற்றுலா பயணிகளுக்கும், உள்ளூர் மக்களுக்கும் ஒரு சுற்றுலா இடமாக பிரபலமாக உள்ளது நகரத்திற்கு அருகாமையில் இருப்பதால்  பார்வையாளர்களை அதிக அளவில் ஈர்க்கிறது. துறைமுகத்தில் பெர்த்திற்காக காத்திருக்கும் கடலில் நங்கூரமிட்ட கப்பல்களை கடற்கரையிலிருந்து காணலாம்.
தி பிரேக்வாட்டர்
இந்தக் கடற்கரை புதிய மங்களூர் கடல் துறைமுகத்திற்கு அருகில் உள்ளது. இந்த பாறை சுவர் உண்மையில் வடக்கு பாறை சுவர் அல்லது கடல் துறைமுக நுழைவாயிலின் வடக்கு உடைப்பு நீர் எனப்படுகிறது. பாறைகளில் நடப்பது தடைசெய்யப்பட்டுள்ளது. துறைமுகம் சர்வதேச கப்பல் மற்றும் துறைமுக வசதி பாதுகாப்பு குறியீட்டைக் கடைப்பிடிக்க வேண்டும். மேலும், இங்கு மக்கள் இல்லாமல் வைத்திருக்க வேண்டும்.
நிகழ்வுகள்
thumb|278x278px|பனம்பூர் கடற்கரையில் சூரியன் மறையும் ஒரு காட்சி கடற்கரை திருவிழாக்கள், பட்டத் திருவிழாக்கள் போன்ற பல நிகழ்வுகள் அவ்வப்போது இங்கு ஏற்பாடு செய்யப்படுகின்றன. இந்த விழாவில் படகுப் பந்தயங்கள், வானவேடிக்கைகள், மணல் சிற்பப் போட்டிகளும் அடங்கும்.
பட்டத் திருவிழா
வலது|thumb|188x188px|பனம்பூர் கடற்கரையில் பட்டம் விடப்படுகிறது சர்வதேச கடற்கரை திருவிழா இந்த கடற்கரையின் முக்கிய சுற்றுலா அம்சங்களில் ஒன்றாகும். இந்த விழாவில் உலகெங்கிலும் உள்ள அணிகள் மற்றும் பட்டம் விடும் ஆர்வலர்கள் பங்கேற்கின்றனர். இங்கிலாந்து, பிரான்ஸ், நெதர்லாந்து, ஜெர்மனி, குவைத், தாய்லாந்து, ஆத்திரேலியா, சிங்கப்பூர், துருக்கி போன்ற பல்வேறு நாடுகளைச் சேர்ந்த அணிகள் கடந்த காலங்களில் தீவிரமாக பங்கேற்றன. "அணி மங்களூர்" என்ற பெயரில் பட்டம் விடும் ஆர்வலர்கள் எப்போதும் இந்த கடற்கரையில் பட்டம் விடும் திருவிழாக்களை எண்ணெய் மற்றும் இயற்கை எரிவாயு கழகம், மங்களூர் எண்ணெய் சுத்திகரிப்பு நிலையம் போன்ற தொழில்துறை நிறுவனங்களின் ஆதரவோடு நடத்துகிறார்கள்.
கடற்கரைத் திருவிழா
கடற்கரை திருவிழா என அழைக்கப்படும் புகழ்பெற்ற "கரவாலி உத்சவம்" என்பதின் ஒரு பகுதியாக தெற்கு கன்னட மாவட்ட நிர்வாகம் கடற்கரை விழாவை ஏற்பாடு செய்கிறது. இவ்விழாவில் சுமார் 2.5 லட்சம் பேர் கலந்துகொள்கிறார்கள் என்று கூறப்படுகிறது. பொதுமக்களுக்காக பல கடைகள் ஏற்படுத்தப்படும். மூன்று நாட்களிலும் பொழுதுபோக்கும் மேடை நிகழ்ச்சிகளும் நடைபெறும். இதில் நடனம் மற்றும் பாட்டுப் போட்டிகளும் இடம்பெறும்.
அணுகல்
thumb|426x426px|கடற்கரைக்கு மேல் மேகங்கள் பனம்பூர் கடற்கரை பொது போக்குவரத்தால் நன்கு இணைக்கப்பட்டுள்ளது. மங்களூர் பாரத ஸ்டேட் வங்கியின் பிரதான பேருந்து நிறுத்தத்தில் இருந்து பல நகர பேருந்துகள் உள்ளன.
காலநிலை
மங்களூர் வெப்பமண்டல பருவமழை காலநிலையைக் கொண்டுள்ளது. தென்மேற்கு பருவமழையின் அரபிக் கடல் கிளையின் நேரடி செல்வாக்கின் கீழ் உள்ளது.
வெளி இணைப்புகள்
பகுப்பு:கர்நாடகக் கடற்கரைகள்
ராமன் தேடிய சீதை (2008 திரைப்படம்)
கதை
தமிழ்நாட்டிலேயே இரண்டாவது மாணவராக வரும் சேரனுக்கு மேற்கொண்டு படிப்பை தொடர முடியாதபடி மனநோய். சிகிச்சைக்கு பிறகு சொந்தமாக தொழில் தொடங்கி வளமாக வாழும் இவருக்கு பெண் பார்க்கிறார்கள். தனக்கு சிறுவயதில் வந்த மன நோயை மறைக்காமல் எடுத்துச் சொல்லும் சேரனுக்கு கிடைப்பது பெண் அல்ல, மனசு நிறைய புண்! ஏராளமான பெண்கள் இவரை வேண்டாம் என்று மறுக்க, ஒரே ஒருவர் மட்டும் ஆம் என்கிறார். திருமண ஏற்பாடுகள் நடக்கிறது. தாலி கட்டும் நேரத்தில் மணமகள் ஓடிப்போய்விடுகிறார். அந்த பழியை தன் மேல் போட்டுக் கொள்ளும் சேரனை தனது சொந்த மகனாகவே நினைக்கிறார் ஒடிப்போன பெண்ணின் அப்பா மணிவண்ணன்.
உனது திருமணம் எனது பொறுப்பு என்று கிளம்பும் இவர், சேரனை பெண் பார்க்க அழைத்துச் செல்வதும், அங்கே நடக்கும் சம்பவங்களும்தான் மீதி கதை.
வெளி இணைப்புகள்
பகுப்பு:2008 தமிழ்த் திரைப்படங்கள்‎ பகுப்பு:வித்தியாசாகர் இசையமைத்த திரைப்படங்கள் பகுப்பு:மணிவண்ணன் நடித்த திரைப்படங்கள்
மைக்ரோசாப்ட் ஆபிஸ் 365
ஆபிஸ் 365 என்பது ஆண்டு அல்லது மாத சந்தா செலுத்திப் பெறும் இணையவழி மைக்ரோசாப்ட் ஆபிஸ் பொதிகளையும் கூடுதல் மென்பொருள் சேவைகளையும் உள்ளடக்கிய தொகுப்பாகும். இது மைக்ரோசாப்ட் ஆபிஸ் தளத்தைத் தழுவிய மென்பொருட்களையும் சேவைகளையும் இணையம் வழியாக வழங்குகிறது.
மைக்ரோசாப்ட்டின் வணிக உற்பத்தித்திறன் இணையப் பொதிக்கு வாரிசாக உருவாக்கப்பட்ட இது துவக்கத்தில் மின்னஞ்சல் சேவை வழங்கி, சமூக வலையமைப்பு மற்றும் கூட்டாண்மை, மற்றும் மேகக்கணி சேமிப்பு ஆகிய சேவைகளை மட்டுமே தருவதாயிருந்தது. எனவே முதலில் எக்ஸ்சேஞ்சு, லிங்க், ஷேர்பாயிண்ட், ஆபிஸ் இணைய பயன்பாட்டுச் செயலிகளை உள்ளடக்கி இருந்தது. இவற்றை மேசைக்கணினியின் மைக்ரோசாப்ட் ஆபிஸ் 2010 பயன்பாடுகளுடன் ஒருங்கிணைத்து பெருவணிக நிறுவனங்களுக்கு வழங்கியது. ஆபிஸ் 2013 வெளியீட்டிற்குப் பிறகு ஆபிஸ் 365 விரிவாக்கப்பட்டு பலவகைப்பட்ட நிறுவனங்களுக்கும் பொதுப் பயனர்களுக்கும் பயன்படும் வகையில் புதிய திட்டங்கள் இணைக்கப்பட்டன. மேசைக்கணினி ஆபிஸ் பொதியை ஒரேயடியாக வாங்கவியலாத மாதச்சந்தா கட்டி பயன்படுத்த விரும்பிய பொது நுகர்வாளர்களுக்கு ஏற்ற வகையில் திட்டம் மாற்றி வடிவமைக்கப்பட்டது.
அக்டோபர் 2010இல் தொடங்கிய பீட்டா சோதனை முடிவுற்றவுடன் ஆபிஸ் 365 சூன் 28, 2011இல் முறையாக  வெளியிடப்பட்டது.
மேற்சான்றுகள்
பகுப்பு:மைக்ரோசாப்ட் ஆபிஸ் பகுப்பு:மேகக் கணிமை பகுப்பு:மைக்ரோசாப்ட் ஆபிஸ் மென்பொருட்கள்
ஐசோபோர்னைல் அசிடேட்டு
பகுப்பு:Articles containing unverified chemical infoboxes Chemical compound
ஐசோபோர்னைல் அசிடேட்டு (Isobornyl acetate) என்பது அசிடேட் எசுத்தர் அல்லது டெர்பீனாய்டு ஐசோபோர்னியோல் கொண்ட ஒரு கரிமச் சேர்மமாகும். இது ஒரு இனிமையான பைன் போன்ற வாசனையைக் கொண்ட நிறமற்ற திரவமாகும், மேலும் இந்த நோக்கத்திற்காகவே பல டன் அளவில் உற்பத்தி செய்யப்படுகிறது. கந்தக அமிலம் போன்ற வலுவான அமில வினையூக்கியின் முன்னிலையில் அசிட்டிக் அமிலத்துடன் காம்பீனின் வினை மூலம் இச்சேர்மம் தயாரிக்கப்படுகிறது. ஐசோபோர்னைல் அசிடேட்டின் நீராற்பகுப்பு கற்பூரத்தின் முன்னோடியான ஐசோபோர்னியோலை அளிக்கிறது.
பல தாவர எக்சுடேட்டுகளைப் போலவே, ஐசோபோர்னைல் அசிடேட் ஆண்டிஃபீடண்ட் பண்புகளைக் கொண்டுள்ளது.
மேற்கோள்கள்
பகுப்பு:டெர்பீன்கள் மற்றும் டெர்பினாய்டுகள் பகுப்பு:அசிட்டேட்டு எசுத்தர்கள் பகுப்பு:Articles without UNII source பகுப்பு:Articles without KEGG source பகுப்பு:Articles without EBI source பகுப்பு:Articles without InChI source
கல்லாத்துகோம்பை ஆல்முனி பெரியண்ணசாமி கோயில்
[[படிமம்:பெரியண்ணசாமி கோயில் முகப்பு கல்லாத்துகோம்பை.jpg|thumb|சோழியவெள்ளாளர்கள் கட்டிய பழ
மையான பெரியண்ணன் கோயில்
]]
கல்லாத்துகோம்பை ஆல்முனி பெரியண்ணசாமி கோயில் என்பது திருச்சிராப்பள்ளி மாவட்டத்திலுள்ள பா. மேட்டுர் பகுதியைச் சார்ந்த கல்லாத்துகோம்பையில் உள்ள சிறுதெய்வக் கோயிலாகும். இக்கோயில் கொல்லிமலையிலுள்ள மாசி பெரியசாமியின் அடிவாரக் கோயிலாகும். இக்கோயிலை ஆமு பெரியசாமி கோயில் என்றும் அழைக்கின்றார்கள். கொல்லைமலை பெரியசாமிக்கு கட்டப்பட்டுள்ள கோயில்களில் இதுவும் ஒன்றாகும். இக்கோயிலை சோழிய வெள்ளாளர் இனத்தினைச் சேர்ந்தவர்கள் கட்டி பராமரித்து வருகின்றனர்.
இக்கோயிலுக்கு அருகிலேயே முத்தரையர் இனத்தினைச் சேர்ந்தவர்களின் மாசி பெரியசாமி அன்னகாமாட்சி கோயிலும் உள்ளது.
மூலவர்
ஆல்முனி பெரியண்ணசாமி கோயிலில் மூலவர் சிலை எட்டடி உயரம் கொண்டது. பெரியண்ணசாமி வலதுகையில் வைத்துள்ள வேலால் வேங்கையைக் கொண்டு, அதனை வலதுகாலால் மிதிப்பது போல மூலவர் சிலை அமைந்துள்ளது. இடது கையிலுள்ள கதையை தரையில் படும்படும் வைத்துள்ளார். மூலவரின் வலதுபக்கத்தில் ஒரு இரண்டடி சுயம்பு கல் உள்ளது.
இங்கு பெரியண்ண சாமிக்கு திருநீற்று பட்டை இடப்பட்டு, பக்தர்களுக்கு பிரசாதமாக திருநீறு தரப்படுகிறது. அருகிலேயே பிரசாதங்களை விற்பனை செய்தல், திருமுடி காணிக்கை செய்தல் போன்ற இடங்கள் உள்ளன.
பிற சன்னதிகள்
இக்கோயிலுக்கு அருகிலேயே பா. மேட்டூர் மாசி பெரியண்ணசாமி கோயில் அமைந்துள்ளது. இது முத்தரையர் இனத்தவரால் கட்டப்பட்டு, பராமரிக்கப்பட்டு வருகின்ற கோயிலாகும். இக்கோயிலுக்கு அருகிலேயே ஒரு பிள்ளையார் கோயிலும், புத்துமாரியம்மன் கோயிலும், முத்தரையர் கட்டிய கோயிலில் வேங்கைமீது பெரியண்ணசாமி அமர்ந்துள்ளதுபோல சிலையுள்ளது. இங்கு பெரியண்ணசாமிக்கு திருமண் இடப்பட்டுள்ளது. ஆலமரத்தடியில் வடபத்ரகாளியம்மன் சன்னதியும் அமைந்துள்ளன.
ஆதாரங்கள்
பகுப்பு:திருச்சிராப்பள்ளி மாவட்டத்திலுள்ள கிராமக் கோயில்கள் பகுப்பு:மாசி பெரியசாமி கோயில்கள்
மருத்துவ அறிகுறி
மருத்துவ அறிகுறி (medical sign) என்பது நோயாளியிடம் இருந்து மருத்துவரால் மருத்துவப் பரிசோதனையின் போது அறியப்படும் நோயின் இயல்புகள் ஆகும். இத்தகைய அறிகுறிகள் நோயாளிகளால் அறியப்பட வாய்ப்பு இல்லை அல்லது அறிவதற்குத் தகுந்த போதுமான அறிவு அவர்களுக்கு இல்லை. உதாரணமாக, குருதி அழுத்தம், சில நோய்களில் நகங்களின் வேறுபாடு, முதிர் வளையம்
பிற அளவீடுகள்
பகுப்பு:மருத்துவ அறிகுறிகள்
நரந்தம் புல்
நரந்தம் புல் (Cymbopogon citratus, பொதுவாக West Indian lemon grass அல்லது பொதுவாக lemon grass என அழைக்கப்படுவது) என்பது கடல்சார் தென்கிழக்கு ஆசியாவை பூர்வீகமாகக் கொண்ட ஒரு வெப்பமண்டல தாவரமாகும், அங்கிருந்து மேலும் பல வெப்பமண்டல பகுதிகளுக்கு அறிமுகப்படுத்தப்பட்டது.
இது பெரும்பாலும் தண்டு வடிவத்தில் விற்கப்படுகிறது. இங்கிலாந்து போன்ற மித வெப்பமான பகுதிகளில் இதை வளர்க்க முடியும் என்றாலும், உறைபனியை இது தாங்காது.
பரவல்
நரந்தம் புல்லானது கடல்சார் தென்கிழக்காசியாவை ( மலேசியா ) பூர்வீகமாகக் கொண்டது. இது காலனித்துவ காலத்திலிருந்து தெற்கு ஆசியாவில் பரவலாக அறிமுகப்படுத்தப்பட்டது. முதலாம் முதலாம் உலகப் போருக்குப் பிறகு, மடகாசுகர், தென் அமெரிக்கா மற்றும் நடு அமெரிக்காவிற்கு இது அறிமுகப்படுத்தப்பட்டது. இது இப்போது உலகளவில் வெப்பமண்டலங்கள் மற்றும் துணை வெப்பமண்டலப் பகுதிகள் முழுவதும் இயல்பாக்கம் செய்யப்பட்டுள்ளது.
இதன் தாயகப் பகுதியான இந்தோனேசியா மற்றும் மலேசியாவில் செரே, செராய் அல்லது செராய் டாபூர் என்று அழைக்கப்படுகிறது; மேலும் டாங்கலட், சாலை, மற்றும் பலியோகோ என்று பிலிப்பைன்சில் அழைக்கப்படுகிறது.
விளக்கம்
இது சங்க இலக்கியங்களில் நரத்தம், கற்பூரப்புல், வாசனைப்புல் என்ற பெயர்களில் அழைக்கப்பட்டுள்ளது. இத்தாவரம் இரண்டடி உயரம் வரை கலித்துத் தழைத்து வளரும் புல் ஆகும். இதில் நறுமணம் உண்டு. புல்லின் தண்டு இலையிலெல்லாம் சுரப்பிகள் உள்ளன பெரிதும் வறண்ட நிலப் பகுதிகளிலும் மலைப் பாங்கான பகுதிகளிலும் தாமாகவே செழித்துப் பல்லாண்டு வளரும். குத்துக்குத்தாகத் தோன்றும். இதன் இலைகள் தட்டையானது: நீளமானது: சொரசொரப்பானது.
சமையல் பயன்கள்
thumb| நரத்தம் புல்லின் இலைகளின் முடிச்சுகள் [[பிலிப்பீன்சு|பிலிப்பைன்சில் ஒரு பேரங்காடியியல் விற்கப்படுகின்றன.]] நரந்தம் புல்லானது பிலிப்பைன்ஸ் மற்றும் இந்தோனேசியாவில் ஏராளமாக உள்ளது, அங்கு இது டாங்லாட் அல்லது செரே என்று அழைக்கப்படுகிறது. அதன் மணம் கொண்ட இலைகள் பாரம்பரியமாக சமையலில் பயன்படுத்தப்படுகின்றன. குறிப்பாக லெச்சான் மற்றும் வறுத்த கோழிக்கு பயன்படுத்தப்படுகின்றன.
இதன் காய்ந்த இலைகளை மட்டுமே கொண்டோ அல்லது தேயிலையோடு சுவைக்காக சிறிது சேர்த்தோ தேநீர் தயாரிக்கலாம். இது எலுமிச்சை சாற்றைப் போன்று சுவையை அளிக்கிறது. என்றாலும் இதன் சுவையானது கணிசமான புளிப்பு அல்லது கடும்புளிப்பில் லேசான இனிப்பு கலந்தது போன்று இருக்கும்.
மருத்துவ பயன்கள்
நரத்தம் புல்லின் இலைகள் பாரம்பரிய மருத்துவத்தில் பயன்படுத்தப்படுகின்றன. மேலும் இவை பெரும்பாலும் மூலிகை துணை உணவுகள் மற்றும் தேநீரில் பயன்படுத்தப்படுகின்றன.
பிரேசிலின் க்ராஹ் மக்களின் நாட்டுப்புற மருத்துவத்தில், இது ஏக்க அடக்கி, உறக்க ஊக்கி மற்றும் வலிப்படக்கி ஆகிய பண்புகளைக் கொண்டிருப்பதாக நம்பப்படுகிறது.
இந்தியாவின் பாரம்பரிய மருத்துவத்திலும் இத்தாவர இலைகள் ஊக்கியாகவும், வியர்வைதள்ளியாகவும், நோய் முறைப்படி அடுத்தடுத்து வருவததடுக்கும் மருந்தாகவும், ஆன்டிகாடர்ஹால் மருந்தாகவும் பயன்படுத்தப்படுகிறது. மேலும் இதன் எண்ணையானது இரைப்பைக் குடல் வலி நீக்கி, கால்நடைகளின் மூளைத்திறன் குறைப்பி, வலி நிவாரணி, காய்ச்சலடக்கி, பக்ட்டீரியப்பகை, மற்றும் காளான் நீக்கி என பயன்படுத்தப்படுகிறது.
ஆய்வக ஆய்வுகளில் செயற்கைக் கல முறையில், ஆக்ஸிஜனேற்ற மற்றும் அழற்சி எதிர்ப்பு பண்புகள்   மற்றும் காளான் நீக்கி பண்புகள் காணப்பட்டன. ( சிம்போபோகன் மார்டினி அந்த ஆய்வில் மிகவும் பயனுள்ளதாக இருந்தது).
பூச்சிகள் மீதான விளைவு
தேனீ வளர்ப்பவர்கள் சில நேரங்களில் தேனீக் கூட்டங்களை ஈர்க்க பொறிகளில் நரந்தம் புல் எண்ணெய் பயன்படுத்துவர். வீட்டு விலங்குகளை கடிக்கும் ஒருவகை ஈயை விரட்டும் திறனுக்காக நரந்தம் புல் எண்ணெயைக் கொண்டு சோதிக்கப்பட்டது.
குறிப்புகள்
பகுப்பு:மூலிகைகள் பகுப்பு:இலங்கைத் தாவரங்கள்
ஜூனோ கடற்கரை
சூனோ கடற்கரை (ஜூனோ கடற்கரை, Juno Beach) என்பது இரண்டாம் உலகப் போரின் மேற்குப் போர்முனையில் நிகழ்ந்த ஓவர்லார்ட் நடவடிக்கையில் நார்மாண்டி கடற்கரையின் ஒரு பகுதிக்கு வழங்கப்பட்ட குறிப்பெயர். நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்பு ஜூன் 6, 1944ம் தேதி துவங்கியது. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. படையெடுப்பு நிகழ்ந்த கடற்கரை ஐந்து பகுதிகளாகப் பிரிக்கப்பட்டிருந்தது - யூட்டா, ஒமாகா, கோல்ட், ஜூனோ மற்றும் சுவார்ட்.
கோல்ட் மற்றும் சுவார்ட் கடற்கரைகளுக்கு இடையே அமைந்திருந்த ஜூனோ கடற்கரைக்குக் “கனடியக் கடற்கரை” என்றும் பெயரிடப்பட்டிருந்தது (இங்கு கனடியப் படைகள் தரையிறங்கின). கிழக்கில் சென் ஆபின் முதல் மேற்கில் கோர்செல் வரை நீண்டிருந்த இந்தக் கடற்கரையில் கனடிய 3வது காலாட்படைடிவிசன் தரையிறங்கியது. ஜெர்மானியத் தரப்பில் 716வது நகரா காலாட்படை டிவிசன் இக்கடற்கரையைப் பாதுகாத்து வந்தது. ஜூன் 6ம் தேதி காலை ஒன்றரை மணி நேர கப்பல் பீரங்கித் தாக்குதலுக்குப் பின்னர் 7.30 மணியளவில் ஜூனோ கடற்கரையில் கனடியப் படையிறக்கம் தொடங்கியது. மைக் மற்றும் நான் என்று இரு பிரிவுகளாகப் பிரிக்கப்பட்டிருந்த ஜூனோ கடற்கரைப் பகுதியில் ஜெர்மானிய எதிர்த்தாக்குதல்கள் மெதுவாகவே துவங்கின. இதனால் எளிதில் கனடியப் படைகள் ஜூனோவில் தரையிறங்கி விட்டன. ஜெர்மானிய நகரும் இருப்புப் படைகள் மறுநாளே ஜூனோவுக்கு அனுப்பப்பட்டன. ஜூன் 6ம் தேதி மாலை 6 மணியளவில் சென் ஆபின் நகரம் கனடியப் படைகளால் கைப்பற்றப்பட்டது. அன்று இரவுக்குள் கடற்கரையிலிருந்து 10 கிமீ வரை கனடியப் படைகள் முன்னேறி விட்டன. இத்தரையிறக்கத்தில் சுமார் 1000 கனடிய வீரர்கள் மாண்டனர் / காயமடைந்தனர். 7ம் தேதி சுவார்ட கடற்கரையில் தரையிறங்கிய பிரிட்டனியப் படைகளுடன் ஜூனோ படைகள் கைகோர்த்து விட்டன.
மேற்கோள்கள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
தைவான்
தைவான் அல்லது தாய்வான் (Taiwan), அதிகாரபூர்வமாக சீனக் குடியரசு (Republic of China), கிழக்கு ஆசியாவில் உள்ள ஒரு தீவு நாடாகும். முன்னர் முழுச் சீனாவினதும் அரசாக இருந்து சீன உள்நாட்டு யுத்தம் காரணமாக சீனப் பெருநிலப்பரப்பின் ஆட்சியை சீன மக்கள் குடியரசிடம் இழந்தது. 1940 களின் பிறகு சீன குடியரசு, தாய்வான் அத்துடன் பெங்க்ஹு, கின்மேன், மாட்சு உட்பட சில தீவுக்கூட்டங்களை மட்டுமே ஆட்சி செய்து வருகிறது. பின்வந்த காலங்களில் சீனக் குடியரசானது தைவான் என்றே அழைக்கப்பட்டது. இதன் தலைநகரம் தாய்பெய் ஆகும்.
1970களின் பின்னர் "சீனா" என்பது சீன மக்கள் குடியரசைக் குறிப்பதாக அமைந்துவிட்டது. மேலும் சீனக் குடியரசானது சீன தைபே என அழைக்கப்படலாயிற்று. அண்டை நாடுகளாக மேற்கில் சீன மக்கள் குடியரசு, கிழக்கு மற்றும் வடகிழக்கில் ஜப்பான் மற்றும் தெற்கில் பிலிப்பைன்ஸ் ஆகியவை அமைந்துள்ளது.இதன் தலை நகரமாக தைப்பே உள்ளது இது தைவான் அரசியல், பொருளாதார மற்றும் கலாச்சார மையமாக உள்ளது. மிக அதிக மக்கள்தொகை கொண்ட நகரமமாக புதிய தாய்பெய் உள்ளது.
பொருளாதாரம்
20 ஆம் நூற்றாண்டின் பிற்பகுதியில் தைவான் விரைவான பொருளாதார வளர்ச்சி மற்றும் தொழில் அனுபவம் காரணமாக ஒரு மேம்பட்ட தொழில்துறை பொருளாதார சக்தியாக உள்ளது.தைவான் "நான்கு ஆசிய புலிகள்"' எனப்படும் நாடுகளுள் ஒன்றாகவும் மற்றும் உலக வணிக அமைப்பு,ஆசிய பசுபிக் பொருளாதார அமைப்பிலும் உறுப்பினராக உள்ளது.இது உலகின் 19 வது பெரிய பொருளாதார நாடாகவும் அதன் மேம்பட்ட தொழில்நுட்ப துறை மூலம் உலக பொருளாதாரத்தில் ஒரு முக்கிய பங்கு வகிக்கிறது.மேலும் தைவான் பத்திரிகை சுதந்திரம்,சுகாதாரம்,பொது கல்வி,பொருளாதார சுதந்திரம் மற்றும் மனித வளர்ச்சி ஆகியவற்றில் உயர்ந்த இடத்தில் உள்ளது.
நில அமைப்பு
thumbnail|வலது|தைவானின் செயற்கைகோள் புகைப்படம் தைவான் தீவு சீனாவின் தென்கிழக்கு கடற்கரையில் இருந்து 180 கிலோமீட்டர் (110 மைல்) தூரத்தில் தைவான் நீரிணை பகுதியில் அமைந்துள்ளது மற்றும் ஒரு பகுதியில் உள்ளது.தன எல்லைகளாக வடக்கில் கிழக்கு சீன கடல், கிழக்கில் பிலிப்பைன் கடல், தென்மேற்கு மற்றும் தெற்கு பகுதிகளில் தென் சீன கடல் ஆகியவற்றை கொண்டுள்ளது. தைவான் தீவின் மொத்த பரப்பளவு 35,883 சதுர கிமீ (13,855 சதுரமைல்) ஆகும்.
தைவான் உயர்ந்த பகுதி 3952 மீட்டர் (12,966 அடி) உயரம் உள்ள யூ ஷான் (ஜேட் மலை) மற்றும் 3500 மீ (11,500 அடி) க்குள் மேற்பட்ட உயரம் கொண்ட இதர ஐந்து சிகரங்களையும் கொண்டு உலகின் நான்காவது மிக உயர்ந்த தீவாக உள்ளது.
தைவானை உரிமை கோரும் சீனா
பல்லாண்டுகளாக தைவான் நிலப்பரப்பை சீனா தனது நாட்டின் பரப்பு என உரிமை கோரி வருகிறது. இதனை தைவான் எதிர்க்கிறது.
வெளி இணைப்புகள்
பகுப்பு:தென்கிழக்காசியா
மலப்பிரபா ஆறு
மலப்பிரபா ஆறு, கருநாடகத்தின் ஊடாகப் பாயும் கிருசுணா ஆற்றின் துணை ஆறு ஆகும். இது பெல்காம் மாவட்டத்தில் அமைந்துள்ள மேற்குத் தொடர்ச்சி மலையில் 792 மீட்டர் உயரத்தில் தோன்றுகிறது. பாகல்கோட் மாவட்டத்தில் உள்ள கூடலசங்கமாவில் கிருசுணா ஆற்றுடன் இணைகிறது.
சான்றுகள்
பகுப்பு:கர்நாடக ஆறுகள்
கடப்பனந்தல் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அம்ஜத் அலி கான்
உஸ்தாத் அம்ஜத் அலி கான் (Amjad Ali Khan, பிறப்பு: 9 அக்டோபர் 1945) இந்தியாவைச் சேர்ந்த பாரம்பரிய சாரோட் இசைக் கலைஞர் ஆவார். இசைக் குடும்பத்தில் பிறந்த இவர் 1960 முதல் இந்தியாவிலும் வெளிநாடுகளிலும் இசைக் கச்சேரிகள் நடத்தி வருகிறார். இந்திய அரசு 2001 ஆம் ஆண்டு இவருக்கு இந்தியாவின் இரண்டாவது உயரிய விருதான பத்ம விபூசன் விருதை வழங்கியது.
இளமைக்காலம்
இவர் இந்திய நகரமான குவாலியரில் பிறந்தார். இவரது இயற்பெயர் மசூம் அலி கான். இவரது பெற்றோர்களான ஹபிஸ் அலி கான் மற்றும் ரஹத் ஜஹான் அகியோருக்கு ஏழாவது குழந்தையாக இவர் பிறந்தார். இவரது பெற்றோர் குவாலியர் அரசவைக் கலைஞர்கள் ஆவார். இவர் இவரது குடும்பத்தின் ஆறாவது தலைமுறை சாரோட் இசைக் கலைஞர் ஆவார். இவரது குடும்பம் சாரோட் இசைக் கருவியைக் கண்டுபிடித்தவர்கள் என நம்பப்படுகிறது.
வாழ்க்கை
இவரது முதல் திருமண விவாகரத்திற்குப் பின்னர் சுப்புலெக்சுமி எனும் வங்காளப் பரதநாட்டியக் கலைஞரை மணந்தார். இவர்களுக்கு இரண்டு மகன்கள் உண்டு.
விருதுகள்
இவர் கீழ்க்கண்ட விருதுகளைப் பெற்றுள்ளார்,
மேற்கோள்கள்
பகுப்பு:இசைக் கலைஞர்கள் பகுப்பு:1945 பிறப்புகள் பகுப்பு:வாழும் நபர்கள் பகுப்பு:இந்திய முஸ்லிம்கள் பகுப்பு:பத்மசிறீ விருது பெற்ற கலைத் துறையினர்
கொமரகவுண்டம்பாளையம் ஊராட்சி
கொமரகவுண்டம்பாளையம் ஊராட்சி (Komaragoundenpalayam Gram Panchayat), தமிழ்நாட்டின் திருப்பூர் மாவட்டத்தில் உள்ள ஊத்துக்குளி வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 624 ஆகும். இவர்களில் பெண்கள் 309 பேரும் ஆண்கள் 315 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேனாடு ஊராட்சி
தேனாடு ஊராட்சி (Denad Gram Panchayat), தமிழ்நாட்டின் நீலகிரி மாவட்டத்தில் உள்ள கோத்தகிரி வட்டாரத்தில் அமைந்துள்ளது. இந்த ஊராட்சி, குன்னூர் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7481 ஆகும். இவர்களில் பெண்கள் 3746 பேரும் ஆண்கள் 3735 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உப்சாலா
thumb|right|255px|பதினெட்டாம் நூற்றாண்டில் உப்சாலா thumb|upright|255px|உப்சாலா நகரின் பெரிய சதுக்கம்
உப்சாலா கோட்டை|right|thumb|255px உப்சாலா இரயில் நிலையம்|right|thumb|255px
உப்சாலா (Uppsala), சுவீடன் நாட்டின் தலைநகரான ஸ்டாக்ஹோமிலிருந்து 70 கி.மீ. வடக்கில் உள்ள ஒரு பல்கலைக்கழக நகரமாகும். உப்சாலா சுவீடனின் நான்காவது பெரிய நகராட்சியாகும். இங்குதான் பதினைந்தாம் நூற்றாண்டைச் சேர்ந்த உப்சாலா பல்கலைக்கழகம் அமைந்துள்ளது.
மேற்கோள்கள்
பகுப்பு:சுவீடன்
மதுரைப் பூதன் இளநாகனார்
மதுரைப் பூதன் இளநாகனார் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 276.
பாடல் சொல்லும் செய்தி
போர்வீரன் ஒருவன் போரிட்ட திறத்தை இந்தப் பாடல் விளக்குகிறது.
செம்முது பெண்டாகிய ஆய்ச்சி ஒருத்தி கறந்த பாலைக் காய்ச்சி விரலால் தெறித்த துளிப் பிறைமோர் எப்படிக் குடத்துப் பாலையெல்லாம் திரியச் செய்யுமோ அதுபோல இந்த ஒரே ஒரு மறவனால் தாக்கப்பட்டுப் பகைவரெல்லாம் கலங்கிப் போயினராம்.
சத்ரபதி (திரைப்படம்)
சத்ரபதி (Chatrapathi) 2005ல் வெளிவந்த தெலுங்கு திரைப்படமாகும். இத்திரைப்படத்தினை இராஜமௌலி இயக்கியுள்ளார். இத்திரைப்படத்தில் பிரபாஸ், சிரேயா சரன், பானுப்பிரியா போன்றோர் முக்கிய கதாப்பாத்திரத்தில் நடித்துள்ளனர்.
சின் மலை
சின் மலை, மியான்மரின் சின் மாநிலத்தில் இருந்து, இந்தியாவின் மணிப்பூர் மாநிலம் வரை நீண்டிருக்கும் மலையாகும்.